VS000714
Datum: 1990-04-11T02:00:00.000+02:00
datum_sodbe_i_stopnje: 1996-09-09T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe skočnega sklepa in stopala in njihove posledice - poškodbe kože in njihove posledice
fischer: hudi primeri
odskodnina: 4700000 SIT
opombe: II Ips 178/97. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 45 do 50 let

Škodni dogodek

Nesreča pri delu.

Poškodba

Električna globoka opeklina stopal in desnega stegna ter povrhnja opeklina obeh rok. Opečeno je bilo skupaj 3% površine kože. Utrpel je tudi motnje srčnega ritma zaradi udara električnega toka visoke napetosti.

Telesne bolečine

1100000 SIT Neprestane hude telesne bolečine 8 dni, neprestane zmerne še 5 dni, občasne zmerne 8 dni, neprestane lahke 22 dni, nakar so prešle v občasne bolečine, ki so se pojavljale v nogah in vztrajale do končanega zdravljenja.

#### Hospitalizacija

15 dni. Operiran je bil na obeh stopalih, kjer je bilo odstranjeno mrtvo tkivo in defekti pokriti s kožnimi presadki, odvzetimi z desnega stegna. Mrtvina na stopalih je segala do kosti.

#### Rehabilitacija

Fizioterapevtske vaje.

#### Nevšečnosti med zdravljenjem

Nevšečnosti so predstavljali mirovanje (popolnoma 13 dni), dolgotrajna hoja z berglami (27 dni), operativni posegi.

Strah

400000 SIT Tožnik je bil neposredno po poškodbi nezavesten in se spominja dogodka le do tedaj, ko ga je streslo. Primarnega strahu torej ni utrpel. Utrpel pa je strah za izid zdravljenja zmerne intenzitete in je trajal do končanega zdravljenja, skupaj 112 dni, nakar je postopoma popustil.

Zmanjšanje življenjske aktivnosti

2700000 SIT Električna globoka opeklina stopal z ugotovljeno omejeno gibljivostjo lažje stopnje v obeh skočnih sklepih s pošepavajočo hojo ima za posledico tožnikovo delovno invalidnost II. kategorije in delo s skrajšanim delovnim časom (ob istočasno po izvedencu ugotovljeni 13% invalidnosti). Ostala je tudi občasna srčna aritmija po električni okvari srčne mišice in popolna izguba funkcije kože in podkožja v predelu brazgotin in na stopalih in desnem stegnu z okrnjeno mikrocirkulacijo krvi na stopalih in rokah.

Skaženost

500000 SIT Tožnik ima obsežne brazgotine na desnem stegnu in obeh stopalih, na dlaneh in prstih obeh rok pa pikčaste brazgotine, kar vse je dobro vidno. Brazgotine na stopalih so rdečkaste in vdrte za več kot 1 cm, ker je bilo na tem delu vse izžgano do kosti, motijo tožnika in se poleti vidijo, če je v kratkih hlačah ali kopalkah. Ljudje, ki ga vidijo, mislijo da je to rakastega izvora in ga o tem sprašujejo. Koža na rokah pa je taka, kot bi imel kakšno kožno bolezen.

---

ZOR člen 200, 203